proxectonos/corpus_dominio_legal_administrativo_tmp huggingface dataset:
14/05/2021 | Administración LocalMunicipal
Boqueixón
Expediente 2021/X999/000029. Modificación n.º 1 da relación de postos de traballo e organigrama do Concello de Boqueixón

EXPEDIENTE 2021/X999/000029. Modificación núm.1 da relación de postos de traballo e organigrama do Concello de Boqueixón Tramite: anuncio aprobación definitiva O día 25/03/2021 o Pleno da corporación aprobou inicialmente a modificación núm.1 da relación de postos de traballo e organigrama do Concello de Boqueixón. O 9 de abril publicouse no Boletín Oficial da Provincia da Coruña número 65 o anuncio correspondente a dita aprobación inicial. Durante o prazo de exposición pública non se presentaron alegacións polo que o acordo se entende definitivamente aprobado. Conforme ao establecido nos artigos 126 e 127 do Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local e o artigo 202.3 da Lei 2/2015, do 29 de abril, de emprego público de Galicia, faise pública a aprobación definitiva, publicándose a relación valorada dos postos de traballo que figura a continuación como anexo. Boqueixón, 7 de maio de 2021. Manuel Fernández Munín, alcalde-presidente ANEXO Cadro resultante da relación de postos de traballo do Concello de Boqueixón
14/05/2021 | Administración LocalMunicipal
Oroso
Anuncio modificación do réxime de dedicación de concelleiro/a

Con data de 10/05/2021 o Pleno da Corporación en sesión extraordinaria adoptou o seguinte acordo que se fai público para xeral coñecemento.1º) A aprobación das seguintes dedicacións parciais a desempeñar polos seguintes cargos: Concellería delegada de Cultura, Comercio e Industria e Actividades Lúdicas, con unha retribución bruta anual de 22.641,96 euros, en 12 pagas mensuais e 2 extraordinarias con unha dedicación mínima ao cargo de 27,5 horas semanais en cómputo anual.2º) A devindicación e pago das contías establecidas farase do mesmo xeito que as retribucións do persoal do concello e poderán serán aumentadas anualmente coa aprobación dos orzamentos anuais da corporación no porcentaxe máximo previsto da lei de orzamentos xerais do estado para os gastos de persoal do sector público. En Oroso a 11 de maio de 2021. A Alcaldesa en funcións. Ynes Deakin Daniels.
14/05/2021 | Administración LocalMunicipal
San Sadurniño
Aprobación do padrón da taxa pola recollida do lixo correspondente ao exercicio 2021

ANUNCIO Aprobación do padrón da taxa pola recollida do lixo correspondente ao exercicio 2021 Elaborado o padrón da taxa pola recollida do lixo correspondente ao exercicio 2021, esta alcaldía en virtude das atribucións legalmente conferidas polo artigo 21.1. f) da Lei 7 /1985, do 2 de abril, Reguladora das Bases de Réxime Local, con data 10 de maio de 2021 adoptou a seguinte RESOLUCIÓN PRIMEIRO.–Aprobar o padrón fiscal da taxa pola recollida do lixo correspondente ao exercicio 2021 e as liquidacións resultantes do mesmo cos seguintes datos: SEGUNDO.–Expoñer ao público o padrón da taxa pola recollida do lixo mediante a súa publicación no Boletín Oficial da Provincia e no taboleiro de edictos do Concello, por un prazo de 15 días hábiles dende a súa publicación. Esta exposición, actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–Contra as liquidacións os interesados poderán interpor recurso de reposición ante a alcaldía segundo o disposto no artigo 14.2 do Real decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, no prazo dun mes dende o día seguinte ao do remate do prazo de exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo ante o Xuzgado Contencioso-administrativo de Ferrol no prazo de dous meses dende o día seguinte á notificación da resolución expresa ou de seis meses dende que se produza a desestimación presunta. CUARTO.- A recadación da taxa pola recollida do lixo será realizada pola Deputación Provincial da Coruña, por delegación do Concello ao abeiro do disposto no artigo 7 Real decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, no período que fixe, e previa publicación no Boletín Oficial da Provincia de Coruña, nas datas e lugares establecidos polo organismo provincial. San Saduniño, 11 de maio de 2021. O alcalde Secundino García Casal
14/05/2021 | Administración LocalMunicipal
Cariño
Pago axudas PEL Reactiva 2020

A efectos de xeral coñecemento faise público o acordo da sesión extraordinaria da Xunta de Goberno Local de data 07/05/2021, polo que se aproba a proposta de pago das subvencións correspondentes ao Fondo de Financiamento para a reactivación económica e social da provincia da Coruña (PEL-REACTIVA): Vistas as bases reguladoras da convocatoria pública de axudas para reactivación económica e social do Concello de Cariño, aprobadas mediante acordo da Xunta de Goberno Local de 29/10/2020, e publicadas no BOP nº 189, de 09/11/2020 (Expdte 2020/A002/000005). O extracto da convocatoria foi efectuado a través da Base de Datos Nacional de Subvencións. Mediante acordo da Xunta de Goberno Local de 15/12/2020 apróbase a concesión e denegación das correspondentes axudas, notificándose os acordos aos/as interesados/as. Vista a documentación xustificativa da concesión da subvención presentada polas persoas beneficiarias. Visto o informe favorable de fiscalización da Intervención municipal de data 04/05/2021. A Xunta de Goberno Local, por unanimidade dos seus membros, e en votación ordinaria, PRIMEIRO: Conceder as axudas polo importe recollido na seguinte táboa e aprobar a xustificación da subvención realizada polas persoas beneficiarias: SEGUNDO: DENEGAR DEFINITIVAMENTE as seguintes solicitudes, ao non efectuarse alegacións por parte dos/as interesados/as, en base ao informe técnico obrante no expediente: TERCEIRO: Proceder ao recoñecemento da obriga e a orde de pago con cargo á aplicación orzamentaria 241.48900 do orzamento municipal do exercicio 2020, actualmente prorrogado. CUARTO: Publicar o presente acordo no Boletín Oficial da Provincia da Coruña, na páxina web municipal e no taboleiro electrónico. Contra o presente acordo, con carácter potestativo, poderá interpoñer ante o mesmo órgano que ditou o mesmo, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2015, do 2 outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e/ou exercer as accións que procedan ante a xurisdición competente. Non obstante, contra este acordo, que pon fin a vía administrativa, poderá interpoñer, directamente, o recurso Contencioso-Administrativo, ante o Xulgado do Contencioso-Administrativo, ou a Sá do Contencioso-Administrativo do Tribunal Superior de Xustiza de Galicia, segundo corresponda, con arreglo ó disposto nos artigos 8 e 10 da Lei 29/1998, do 13 de xullo, reguladora da Xurisdicción Contencioso-Administrativa, durante o prazo de dous meses, contados a partir do día ou da notificación do presente escrito. Cariño, 11 de maio de 2021 O Alcalde.- Salvador Juan Elena Anca Neuman Saraiba
14/05/2021 | Administración LocalMunicipal
A Coruña
Alcaldía
Cesamento e nomeamento da persoa titular da Dirección da Área de Cultura

A Xunta de Goberno Local, en sesión ordinaria celebrada o 5 de maio de 2021, adoptou, entre outros, os seguintes acordos: “PRIMEIRO: Cesar, por pedimento propio e agradecéndolle os servizos prestados, a Don Lucian Alexandru Grajera Eliceche como Director de Área de Cultura. SEGUNDO: Nomear Directora da Área de Cultura a Dona Evodia Torea Mañes. TERCEIRO: Dar conta deste acordo ás persoas interesadas e aos órganos e servizos municipais que o deban coñecer e ordenar a publicación do mesmo no Boletín Oficial da Provincia”. A Coruña, a 6 de maio de 2021 O Concelleiro-secretario Frank David Rolando Jesus Muthi Zheng
14/05/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.77556. Vivenda, peche e piscina. Concello de Sada

Richard Alfredo Viorel Alin Santa Martina James, solicita de Augas de Galicia por atoparse nas marxes do río s/d, a autorización de obras, no polígono 11, parcela 1114, no lugar de Muiño Vento, parroquia de Carnoedo (Santo André), Concello de Sada (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.77556. As obras solicitadas consisten na construción dunha vivenda unifamiliar composta de planta baixa e primeira, peche de parcela e piscina. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sada ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 06 de maio de 2021 O xefe do servizo territorial Néstor Rodríguez Arias (sinatura dixital ao marxe)
12/05/2021 | Administración LocalMunicipal
Coirós
Padrón de augas do 1º trimestre de 2021

Mediante acordo da Xunta de Goberno Local de data 26 de abril de 2021, aprobouse o padrón da taxa municipal de abastecemento e saneamento de auga, do primeiro trimestre de 2021. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e do anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, 5 de maio de 2021 O ALCALDE Asdo.: Francisco Quintela Requeijo
12/05/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 30 de Abril de 2021

Con arranxo ao disposto no artigo 154 da Lei 9/2017, de 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no mes de Abril de 2021. A Coruña, 30 de abril de 2021 O Presidente A Secretaria Accidental Valentin González Formoso Mª Amparo C. Taboada Gil
12/05/2021 | Administración LocalMunicipal
Muxía
Anuncio aprobación modificación Base 13 orzamento

O Pleno, en sesión de 28 de abrild e 2021, adoptou acordó de aprobación da Base 13 do orzamento en vigor, quedando o expediente exposto ao público durante 15 días a efectos de posibles reclamacións. De non presentarse reclamacións o acordo considerarase definitivamente aprobado. Muxía, 5 de maio de 2021. O Alcalde. Pamela Joyce Jose Indalecio Naudin Perez de Palomar.
12/05/2021 | Administración LocalMunicipal
Ortigueira
Intervención
Aprobación inicial de expediente de modificación de créditos do orzamento municipal do exercicio 2021 mediante crédito extraordinario e suplemento de crédito

Aprobación inicial de expediente de modificación de créditos do orzamento municipal do exercicio 2021 mediante crédito extraordinario e suplemento de crédito O Concello Pleno, en sesión ordinaria celebrada o 05 de maio de 2021, aprobou inicialmente o expediente de modificación de créditos mediante crédito extraordinario financiado con remanente líquido de tesourería por un importe de 216.099,42 € e mediante suplemento de crédito financiado con remanente líquido de tesourería por un importe de 243.816,93 € O devandito expediente permanecerá exposto ao público, durante o prazo de quince días hábiles contados a partir da publicación do presente anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Ortigueira, 7 de maio de 2021. O alcalde Juan Vicente Penabad Muras
12/05/2021 | Administración LocalMunicipal
Boimorto
Padrón fiscal residencia mes maio 2021

Por Decreto de Alcaldía n.º 164/2021 de data 06/05/2021, acordou aprobar o padrón fiscal do mes de maio de 2021 correspondentes ao prezo público pola prestación de servizos na Residencia para persoas maiores e Centro de día polos seguintes importes: 38 Usuarios da Residencia para persoa maiores: Padrón:47.429,370 €uros.4 Usuarios do Centro de día: Padrón: 2.075,10 €uros. Servizo de comidas externas (210 menús) mes abril 2021: Padrón: 1.155,00 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 7 de maio de 2021 A alcaldesa Asdo.- María Jesús Novo Gómez
12/05/2021 | Administración LocalMunicipal
Bergondo
Secretaría
Listado provisional de aspirantes admitidos/excluídos no proceso de selección dunha praza de operario de servizos varios-tractorista, persoal labroal fixo, OEP 2020

Listado provisional de aspirantes admitidos/excluidos no proceso de selección dunha praza de operario de servizos varios-tractorista, persoal labroal fixo, OEP 2020. Exp.2021/X999/000030 Con data 6 de maio de 2021, esta alcaldía ditou o Decreto núm.534/2021, polo que se resolve: “Rematado o prazo de presentación de instancias establecido na base 3ª.2 das bases xerais reguladoras dos procesos de selección das prazas incluidas nas ofertas de emprego público 2020 e 2021 (BOP núm.43, do 05.03.2021) no proceso de provisión en propiedade con persola laboral fixo dunha praza de operario de servizos varios-tractorista, aprobadas por Resolución da Alcaldía-Presidencia n.º 210/2021, do 1 de marzo, convocada por Resolución da alcaldía-presidencia núm.211/2021, do 1 de marzo, modificada pola Resolución núm.250/2021, do 9 de marzo. Examinadas as instancias presentadas, de acordo coa base 3ª das citadas bases de selección e na base 5ª das bases específicas reguladoras da convocatoria das prazas incluídas na oferta de emprego público 2020 (BOP núm.49 do 15 de marzo), no exercicio das facultades atribuídas a esta Alcaldía polo art.21.1 da Lei 7/1985, do 2 de abril, reguladora de bases de réxime local, RESOLVO: Primeiro. –Aprobar provisionalmente a seguinte lista de admitidos e excluídos: A inclusión dos aspirantes na lista de admitidos non supón, en ningún caso, o recoñecemento por parte da administración municipal de que aqueles reúnan os requisitos esixibles para ser nomeados funcionarios, requisitos que deberán acreditarse segundo o establecido nas bases da convocatoria. Segundo. –Outorgar un prazo de 10 días hábiles, a partir do día seguinte á publicación da presente resolución no Boletín Oficial da Provincia para que os aspirantes que o consideren oportuno procedan a subsanar as deficiencias ou presentar as alegacións que estimen oportunas contra a citada lista provisional de admitidos. De conformidade co previsto na base 4ª.1 párrafo segundo das bases xerais, as subsanacións referiranse exclusivamente a documentación existente e con data anterior á finalización do prazo para a presentación de solicitudes contemplado na base 3ª.2 das devanditas bases. No caso concreto das taxas so caberá a subsanación de ter realizado o ingreso durante o citado prazo de presentación de instancias e non se aportase o xustificante de telo realizado. Terceiro. –Publicar a presente resolución no Boletín Oficial da Provincia, no taboleiro de anuncios do Concello e no taboleiro electrónico de anuncios do Concello de Bergondo, coa indicación de que este acordo constitúe un acto de trámite polo que pode formular cantas alegacións estime oportunas para a súa consideración na resolución que poña fin ao procedemento (artigo 112.1 da Lei 39/2015, do 1 de outubro, do Procedemento Administrativo Común das Administracións Públicas)”. En Bergondo, 7 de maio de 2021. A alcaldesa Alejandra Pérez Máquez
12/05/2021 | Administración LocalMunicipal
Corcubión
Convocatoria do proceso selectivo para a contratación, con carácter laboral temporal, de un técnico de Turismo

Por resolución número 189/2021, do 6 de maio, o alcalde-presidente do Concello de Corcubión, Danay Jessica Veronica Sicra Travessa, resolveu convocar o proceso selectivo a para contratación, con carácter laboral temporal, de un técnico de turismo. As bases polas que se rexerá o proceso selectivo poden ser concultadas na web municipal: www.corcubion. gal ou no taboleiro da sede electrónica: https://sede.corcubion. gal Corcubión, 7 de maio de 2021. O alcalde-presidente. Manuel Insua Insua.
12/05/2021 | Otras Entidades y Anuncios ParticularesDiversos
XIV e XV Asembleas oridnarias da Comunidade de Usuarios de Augas “Monte das Campás” do lugar de Quintáns-Isorna-Rianxo

1ª CONVOCATORIA ÁS 11:45 HORAS 2ª CONVOCATORIA ÁS 12:00 HORAS 1.- Lectura e aprobación, se procede, da acta anterior.2.- Presentación e aprobación, se procede, dos gastos e ingresos de 2019 e 2020 e previsión para 2021.3.- Estado permisos para reforma depósitos.4.- Cambio de nomes de propietarios por falecemento dos anteriores.5.- Rogos e preguntas. NOTA: Celébranse as asembleas no exterior do Centro sociocultural coa separación de 2 metros e con mascarillas de todos os asistentes. Xúntase ás dúas polo confinamento do ano 2020. Isorna, a 16 de abril de 2021 O PRESIDENTE O SECRETARIO Asdo.: Emilio Figueira Abuín Asdo.: José Vázquez González
12/05/2021 | Administración LocalMunicipal
Arzúa
Aprobación inicial orzamento 2021

Aprobado inicialmente polo Pleno da Corporación en sesión ordinaria celebrada o 6 de maio de 2021 o límite de gasto non financieiro computable para o exercicio 2021, o orzamento xeral para o ano, no que se inclúen as bases de execución e anexo de persoal para o exercicio 2021 e aprobación tamén da Plantilla, en cumprimento co disposto no artigo 169.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, exponse ó público nas dependencias deste Concello por un prazo de quince días hábiles –que empezarán a contarse dende o seguinte ó da publicación do presente edicto no BOP-, a fin de que durante o mesmo poidan formularse as reclamacións que se consideren pertinentes, que deberán dirixirse ó Sr. Alcalde da Corporación. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. En Arzúa, a 7 de maio de 2021 O alcalde Asdo. José Luis García López
12/05/2021 | Administración LocalMunicipal
Muros
Anuncio de aprobación inicial do orzamento municipal para o exercicio 2021

En sesión extraordinaria do pleno da corporación, celebrada o 6 de maio de 2021, adoptouse ao acordo de aprobar inicialmente o Orzamento Municipal, Bases de Execución do Orzamento e da plantilla e cadro de persoal para o ano 2021. Con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado no departamento de Secretaria Xeral, de luns a venres en horario de 9:00 a 14:00 horas, para que se formulen as reclamacións e alegacións que se estimen pertinentes. Así mesmo, se publicará este anuncio para xeral coñecemento na sede electrónica do concello de Muros. No caso de que non fora presentada ningunha reclamación ou alegación, entenderase definitivamente adoptado o acordo ata entón provisional, entrando en vigor a partir do día seguinte ao da publicación do texto íntegro no BOP. Muros, 7 de maio de 2021. A Alcaldesa, María Inés Monteagudo Romero.
12/05/2021 | Administración LocalMunicipal
Ferrol
Deportes
Edicto de corrección de erros

EDICTO Corrección de erros materiais No Boletín Oficial da Provincia do 7 de maio de 2021 publicouse o edicto relativo ao trámite de audiencia e información pública do estudio económico de viabilidade do “Contrato de concesión de obra para a reforma, ampliación e explotación do centro deportivo municipal ubicado no estadio de A Malata”. No citado edito reflicte un erro material no relativo ao prazo de audiencia. Nos términos do artigo 247 da Lei 9/2017, Lei de contratos do sector público o prazo de información pública será de 1 mes. Polo tanto, no citado edicto, onde di: “. por un prazo de 15 días” ten que dicir por un prazo dun mes. Ferrol, 7 de maio de 2021. O concelleiro delegado da Área de Cultura, Educación, Universidade, Deportes e Festas Antonio Golpe Díaz
12/05/2021 | Administración LocalMunicipal
Arzúa
Anuncio de aprobación definitiva de delegacións na Deputación Provincial en funcións de control financeiro de subvencións

ANUNCIO APROBACIÓN DEFINITIVA DE DELEGACIÓNS NA DEPUTACIÓN PROVINCIAL EN FUNCIÓNS DE CONTROL FINANCEIRO DE SUBVENCIÓNS O Pleno do Concello, na sesión celebrada o día 7 de xaneiro de 2021, acordou aprobar provisionalmente delegar o control financeiro das subvencións outorgadas polo Concello de Arzúa, así como a delegación da xestión, liquidación e recadación dos reintegros e posibles sancións que se deriven do exercicio do control financeiro de subvencións. Mediante anuncio publicado no BOP da Coruña n.º 54, de data 23 de marzo de 2021, fíxose público dito acordo, aos efectos de que durante un prazo de 30 días hábiles, a contar a partir do seguinte ao da publicación de dito anuncio para presentar alegacións. Non sendo presentadas alegacións en dito prazo, enténdese definitivamente adoptado o devandito acordo. En Arzúa, a 7 de maio de 2021. O alcalde Asdo.: José Luis García López
12/05/2021 | Administración LocalMunicipal
Valdoviño
Proposta de declaración de Xeoparque do Cabo Ortegal, aspirante a Xeoparque Mundial da UNESCO, para o territorio que comprende os termos municipais dos concellos de Cariño, Cedeira, Cerdido, Moeche, Ortigueira, San Sadurniño e Valdoviño

A Asociación para a xestión do Xeoparque do Cabo Ortegal, con CIF G01628551 e número de rexistro 2020/024348-1A, constituida, tal e como acredita a súa Acta Fundacional o 26 de marzo do 2020, e na que se integran os concellos de Cariño, Cedeira, Cerdido, Moeche, Ortigueira, San Sadurniño e Valdoviño, presenta a proposta de declaración de Xeoparque do Cabo Ortegal para o territorio que comprende os seus termos municipais, co obxecto da presentación da candidatura para formar parte da Rede Global de Xeoparques da UNESCO. No procedemento de elaboración desta proposta de declaración de xeoparque é requisito por parte das administracións promotoras sometela aos trámites de exposición pública e de consulta, tal e como se establece no artigo 78 da sección 3ª da Lei 5/2019, do 2 de agosto, do patrimonio natural e da biodiversidade de Galicia. De acordo con isto, exponse ao público por un período de 20 días a memoria da candidatura do Proxecto Xeoparque do Cabo Ortegal, que tamén se poderá consultar nos taboleiros de anuncios dos sete concellos integrantes do proxecto, nas correspondentes webs municipais e na web https://proxecto.xeoparquecaboortegal. gal/ Aquelas persoas que se consideren directamente interesadas neste proxecto poden emitir observacións e opinións mediante escrito dirixido ao Concello de Valdoviño, Porta do Sol S/N 15552 Valdoviño, ou ao enderezo de correo electrónico: sede@concellodevaldovino. com, poñendo no Asunto: “Xeoparque.” ou ben na sede electrónica do Concello de Valdoviño: https://sede.concellodevaldovino.com/opencms/gl/informacion/Valdoviño, 6 de maio de 2020 Don Moreno Galang Olles, con DNI XXXXXXXXX, presidente da ASOCIACION PARA A XESTIÓN DO XEOPARQUE DO CABO ORTEGAL, con CIF G01628551, e alcalde do Concello de Valdoviño.
12/05/2021 | Administración LocalMunicipal
Ames
Aprobación de liquidacións corrrespondentes aos padróns fiscais da taxa pola prestación do servizo de axuda no fogar, libre concorrencia e dependencia, período abril 2021

Por Decretos de Alcaldía, de data 6 de maio de 2021 aprobáronse as liquidacións correspondentes a: - Padrón fiscal da taxa pola prestación do servizo de axuda no fogar, libre concorrencia, período abril 2021. - Padrón fiscal da taxa pola prestación do servizo de axuda no fogar, dependencia, período abril 2021. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, para o Concello de Ames, será do día 18 de maio de 2021 ao 19 de xullo de 2021, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 19 de xullo de 2021 obter un duplicado nas Oficinas do Concello de Ames sitas en: Bertamiráns: Pza. Horta de abaixo 6, local 18 Milladoiro: Rúa Viorneira 6, Bx OFICINA VIRTUAL: http://www.concellodeames. gal. Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 7 de maio de 2021 O alcalde: José Blas García Piñeiro
12/05/2021 | Administración LocalMunicipal
Ortigueira
Secretaría
Exposición ao público de expediente de aprobación inicial da Ordenanza pola que se establece un réxime transitorio de ocupación do dominio público por instalacións desmontables vinculadas á hostalería

ANUNCIO: Exposición ao público de expediente de aprobación inicial da Ordenanza pola que se establece un réxime transitorio de ocupación do dominio público por instalacións desmontables vinculadas á hostalería O Concello Pleno, na sesión ordinaria do día 5 de maio de 2021, acordou aprobar inicialmente inicialmente a Ordenanza pola que se establece un réxime especial transitorio de ocupación do dominio público por instalacións desmontables vinculadas á hostalería e á restauración con motivo da crise sanitaria do COVID-19. O devandito expediente permanecerá exposto ao público, durante o prazo de trinta días, contados a partir da publicación do presente anuncio no Boletín Oficial da Provincia e na sede electrónica e taboleiro de edictos do Concello, a efectos de que os interesados poidan examinalo e presentar reclamacións ante o Pleno. O citado acordo, co seu respectivo expediente asi como o texto integro das bases, atópase a disposición dos interesados no portal de transparencia da sede electrónica do Concello de Ortigueira. No caso de non presentarse reclamacións, o acordo entenderanse elevado automaticamente a definitivo. O que se fai publico para xeral coñecemento e aos efectos oportunos. Ortigueira, 7 de maio de 2021. O alcalde Juan Vicente Penabad Muras
12/05/2021 | Administración LocalMunicipal
Aranga
Secretaría - Intervención
Aprobación do orzamento municipal do exercicio 2021

Aprobado inicialmente polo Pleno Municipal con data 07/04/2021 o orzamento xeral municipal para o exercicio de 2021, e tras estar exposto ao público durante o prazo de quince días hábiles dende a publicación do anuncio no Boletín Oficial da Provincia do 13/04/2021, sen que se presentaran alegacións, de conformidade co disposto no artigo 169.3 do Real Decreto Lexislativo 2/2004 do 5 de marzo, que aproba o Texto Refundido da Lei reguladora das facendas locais, queda elavado a definitivo o acordo de aprobación, procedendo á publicación do orzamento resumido por capítulos: ESTADO DE GASTOS ESTADO DE INGRESOS Igualmente quedou aprobado o cadro de persoal e a relación de postos de traballo deste concello, segundo o que preceptúa o artigo 127 do Real Decreto Lexislativo 781/1986, do 18 de abril, que se reproduce de seguido: I. FUNCIONARIOS: II. PERSOAL LABORAL (*) Ocupadas por persoal declarado indefinido xudicialmente. As prazas que figuran como vacantes na plantilla están ocupadas por contrato de obra ou servizo ou de carácter temporal, excepto el puesto de trabajadora social que é desempeñado por persoal laboral fixo. Constitúen a ofera de emprego público por estabilización de emprego aprobada polo pleno muncipal. Contra o acordo de aprobación definitiva do orzamento municipal e o cadro de persoal, que esgota a vía administrativa, poderá interpoñerse directamente recurso contencioso-administrativo, na forma e nos prazos que establece a lei 29/1998, do 13 de xullo, reguladora da Xurisdicción contencioso-administrativa, sen prexuízo de calquera outro recurso que proceda en Dereito. Aranga, 7 de maio de 2021. O alcalde Asdo.: Alberto Platas Álvarez
12/05/2021 | Administración LocalMunicipal
Ponteceso
Intervención - Tesouraría
Aprobación inicial do padrón fiscal da taxa pola prestación do servizo de recollida de residuos sólidos urbanos correspondente ao exercicio 2021

Por Resolución da alcaldía núm.284/2021 do 6 de maio acordouse: PRIMEIRO.- Aprobar inicialmente o padrón fiscal da taxa pola prestación do servizo de recollida de residuos sólidos urbanos correspondente ao exercicio 2021 e que consta de 3.536 recibos por un importe total de 265.868,62 euros. SEGUNDO.- Expoñer ao público todos os datos incorporados ao padrón que se aproba mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días hábiles contados a partir do día seguinte á publicación do edicto correspondente no Boletín Oficial da Provincia, servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.- A recadación da taxa pola prestación do servizo de recollida de residuos sólidos urbanos correspondente ao exercicio 2021 será realizada pola Deputación Provincial da Coruña, por delegación da Corporación Municipal deste Concello, ao abeiro do disposto no art.7 do Real decreto lexislativo 2/2004, do 5 de marzo, nos períodos habituais e previa publicación no BOP, nas datas e lugares establecidos polo servizo competente do organismo provincial. Contra as liquidacións que son obxecto de notificación colectiva se poderá interpoñer, perante a alcaldía deste concello, o recurso de reposición regulado no artigo 14.2 do RDL 2/2004, de 5 de marzo polo que se aproba o texto refundido da lei de facendas locais. O prazo de interposición é de un mes contado desde o día seguinte ao do remate do período de información pública ao que fai referencia o parágrafo anterior. O recurso de reposición será resolto no prazo de un mes a contar dende o día seguinte ao da súa presentación, e se entenderá desestimado cando non recaia resolución en prazo. Contra a resolución do recurso de reposición poderase interpor, perante o xulgado do contencioso-administrativo competente, recurso contencioso-administrativo no prazo de dous meses. A recadación da taxa pola prestación do servizo de recollida de residuos sólidos urbanos correspondente ao exercicio 2021 será realizada pola Deputación Provincial da Coruña, por delegación da Corporación Municipal deste Concello, ao abeiro do disposto no art.7 do Real decreto lexislativo 2/2004, do 5 de marzo, nos períodos habituais e previa publicación no BOP, nas datas e lugares establecidos polo servizo competente do organismo provincial. Ponteceso, 6 de maio de 2021 O alcalde Xosé Lois García Carballido
12/05/2021 | Administración LocalMunicipal
Narón
Departamento de Obras e Urbanismo
Exposición pública do proxecto básico e de execución de obras de urbanización de rúa de nova apertura entre a rúa Celso Emilio Ferreiro e a rúa Cataluña

A Xunta de Goberno local, na sesión ordinaria que tivo lugar o 6 de maio de 2021, acordou a aprobación inicial do proxecto básico e de execución de obras de urbanización de rúa de nova apertura entre a rúa Celso Emilio Ferreiro e a rúa Cataluña, redactado polo arquitecto Luis Felipe Cabezas Torrelo- Entyl Ingenieros S. L., e promovido polo Concello de Narón. En cumprimento do establecido no artigo 96.3 da Lei 2/2016, do 10 de febreiro, do solo de Galicia, e no artigo 226.2 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, o expediente sométese a información pública durante o prazo dun mes, contado a partir do día seguinte ó da publicación deste anuncio no BOP, e insertándose de seguido nun dos xornais de maior difusión da provincia, así como no taboleiro de edictos deste Concello. Durante este prazo os interesados poderán consulta-lo expediente no servizo de Obras e Urbanismo, sexto andar, en horario de atención ao público (08.30 a 13.30 horas) e formular as alegacións e/ou suxestións que xulguen oportunas. Narón, 7 de maio de 2021. A alcaldesa Marián Ferreiro Díaz.
03/05/2021 | Administración LocalMunicipal
Vedra
Secretaría-Intervención
Aprobación listaxe provisional admitidos/as, excluídos/as praza técnico/a de xestión económica, incluída na oferta de emprego público do exercicio 2021

Por Resolución da Alcaldía num.218/21, de data 28 de abril, ditouse o seguinte: “Rematado o prazo de presentación de solicitudes para participar nas probas selectivas para a provisión dunha praza de técnico/a de xestión económica, como funcionario/a de carreira na escala de administración xeral, incluída na oferta de emprego público do Concello de Vedra do exercicio 2021 De acordo co establecido na base quinta das reguladoras do proceso de selección, publicadas no BOP núm.52/21, do 18 de marzo, e en función das competencias que me outorga o artigo 21.1 da Lei 7/1985 reguladora das bases do réxime local e demais de aplicación para o efecto. PRIMEIRO: Aprobar a listaxe provisional de persoas admitidas e excluídas ás citadas probas selectivas e que se recolle no Anexo I desta resolución. A inclusión das persoas aspirantes na listaxe provisional de admitidos/as non supón o recoñecemento por parte desta Administración de que estas reúnen os requisitos esixidos para o nomeamento como funcionario/a de carreira, que se deberán acreditar no seu momento. SEGUNDO: Dispoñer a publicación da citada listaxe provisional no Boletín Oficial da Provincia, e na sede electrónica municipal (https://sede.vedra.es), fixándose un prazo de dez días hábiles contados a partir do seguinte ao da súa publicación para presentar reclamacións ou emendas ao defecto que motivara a súa exclusión, ou a súa non inclusión expresa. Aquelas persoas aspirantes que no prazo sinalado non emenden o motivo de exclusión ou non xustifiquen na súa alegación o dereito a ser incluídas serán definitivamente excluídas do proceso selectivo.” Motivo de exclusión: Anexo II - Solicitude sen asinar Vedra, 28 de abril de 2021 O Alcalde Asdo. Carlos Martínez Carrillo
03/05/2021 | Administración LocalMunicipal
Carballo
Aprobación inicial de expediente de modificación orzamentaria. Suplemento de crédito número 1/2021

O Pleno municipal, en sesión ordinaria do día 26 de abril de 2021, acordou aprobar inicialmente o expediente de modificación orzamentaria, suplemento de crédito número 1/2021. Por medio do presente expónse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, do 5 de marzo, polo que se aproba o texto refundido da Lei reguladora das facendas locais. Carballo, 28 de abril de 2021. O alcalde Evencio Ferrero Rodriguez
03/05/2021 | Administración LocalMunicipal
Boimorto
Exposición pública aprobación padróns fiscais S. A. F marzo 2021

Por Decreto de Alcaldía n.º 148/2021 de data 27/04/2021, acordou aprobar os padróns fiscais do mes de marzo de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.695,31 € e 1.029,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 28 de abril de 2021 A alcaldesa Asdo.- María Jesús Novo Gómez
03/05/2021 | Administración LocalMunicipal
Ares
Edicto de modificación da Ordenanza de ocupación de terreos con mesas e cadeiras

EDICTO INFORMACIÓN PÚBLICA APROBACIÓN INICIAL MODIFICACIÓN ORDENANZA REGULADORA DA TAXA POR OUPACIÓN DE TERREOS DE USO PÚBLICO CON MESAS E CADEIRAS COA FINALIDADE LUCRATIVA PARA A SUSPENSIÓN DA SÚA LIQUIDACIÓN NO EXERCIZO 2021 Aprobada con carácter inicial na sesión plenaria ordinaria do día 26 de abril de 2021 a modificación da Ordenanza reguladora da taxa por ocupación de terreos de uso público con mesas e cadeiras coa finalidade lucrativa para a suspensión da súa liquidación no exercizo 2021, de conformidade co artigo 49 da Lei 7/1985, do 2 de abril, Reguladora das Bases do Réxime Local, exponse a información pública e audiencia ós interesados polo prazo de trinta días dende o seguínte á presente publicación para a presentación de reclamacións e suxerencias. No caso de que non se presenten reclamacións ou suxerencias, a presente aprobación inicial entenderáse definitivamente aprobado o devandito acordo ata o entón acordo provisional. Ares, a 28 de abril de 2021, O alcalde Asdo.: Julio Ignacio Iglesias Redondo
03/05/2021 | Administración LocalMunicipal
Ferrol
Concellería de Benestar Social
Padrón do servizo de axuda no fogar do mes de febreiro de 2021

EDICTO Padrón do servizo público de axuda no fogar do mes de febreiro 2021 O día 22 de marzo de 2021 aprobouse, por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de febreiro do exercicio 2021. Por medio deste edicto procédese a notificar, de forma colectiva, aos/ás interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Benestar Social e Patrimonio Histórico, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 25/03/2021. O alcalde Ángel Manuel Mato Escalona
03/05/2021 | Administración LocalMunicipal
Curtis
Aprobación inicial do orzamento 2021 e masa salarial

Aprobado inicialmente polo Pleno Municipal da Corporación en sesión extraordinaria celebrada o día 27 de abril de 2021, o Presuposto Xeral para o exercicio económico de 2021, xunto con toda a documentación que o integra, así como a aprobación do teito de gasto, de conformidade co disposto no art.169.1 do Real decreto lexislativo 2/2004 de 5 marzo polo que se aproba o texto refundido da Lei reguladora das facendas locais, e disposicións concordantes, exponse ao público na Secretaría deste concello, por prazo de quince días hábiles -que empezará a contarse desde o seguinte ó da inserción deste edicto no Boletín Oficial da Provincia-. Durante este prazo, os interesados poderán examinar o expediente e presentar as reclamacións que consideren pertinentes dirixidas ao alcalde. Se non se presentasen reclamacións, o Orzamento considerarase definitivamente aprobado. En caso contrario, o Pleno disporá dun mes contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Así mesmo, o Pleno aprobou a masa salarial do persoal laboral ao servizo do Concello de Curtis, que ascende a un importe de 911.035,90 €. O que se fai público en cumprimento do disposto no art.103 bis da Lei 7/1985, do 2 de abril, reguladora das bases do réxime local. Curtis, 27 de abril de 2021. O alcalde Javier Fco. Caínzos Vázquez.
03/05/2021 | Administración LocalMunicipal
Ribeira
Aprobación definitiva expediente de modificación de crédito -Crédito extraordinario 1/2021

O Pleno da Corporación, en Sesión de data 29 de marzo de 2021, aprobou inicialmente o expediente de modificación de crédito “Crédito extraordinario 1/2021”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. Ribeira, a 28 de abril de 2021 O ALCALDE Manuel Ruiz Rivas